มีอาการจุดเลือดตามใต้ผิวหนังทั้งแขนและขา เวลาใส่นาฬิกา เวลาหิ้วของแล้วคล้องถุงกับท่อนแขน หรือนอนคว่ำบนเสื่อ ก็จะออกที่เข่า ตามรอยร่องของเสื่อ หรือเวลานั่งแล้วหลับคว่ำหน้าบนโต้ะที่คางเอาหนังสือรองก็มีเลือดตามผิวหนังที่คาง แต่ไม่มีอาการเจ็บปวด แสบคันแต่อย่างใด ปกติ อยากทราบว่าในอนาคตจะมีความเสี่ยงใดหรือเปล่าคะ
สวัสดีค่ะ อาการจุดคล้ายเลือดออกตามใต้ผิวหนังอาจมีสาเหตุจากเส้นเลือดฝอยที่ชั้นผิวหนังแตกหรือฉีกขาดจากการเกา หรือมีเกล็ดเลือดต่ำ การมีผิวบางเกินไป หรือเป็นจุดแดงจากผื่นผิวหนังอักเสบแนะนำการไม่เกาหรือเสียดสีหรือกดทับบริเวณผิวหนังแรงๆ ใช้น้ำเปล่าสะอาดล้างภายนอกได้ ไม่เอาสบู่ถูแรงๆ รับประทานอาหารให้ครบ 5 หมู่ รวมถึงผักและผลไม้ หากเป็นเรื่องของเส้นเลือดฝอยแตกจากการเกา มักค่อยๆจางไปได้เอง แต่หากจุดแดงเป็นมากขึ้น ลุกลาม ควรพบแพทย์เพื่อตรวจเลือดเพิ่มเติม